Houers van lewende annuïteite behou dissipline | Netwerk24
Houers van lewende annuïteite se gemiddelde onttrekkingskoers het die afgelope twee jaar feitlik onveranderd gebly op 6,64%, ondanks die skerp styging in lewenskoste, sê die Vereniging vir Spaar en Belegging in Suid-Afrika (Asisa).
Mense met lewende annuïteite mag jaarliks hul eie onttrekkingskoers kies. Dit moet tussen 2,5% en 17,5% beloop. Foto: iStock
Luidens Asisa se 2017-opname oor lewende annuïteite het houers daarvan verlede jaar gemiddeld 6,64% van hul kapitaal as inkomste onttrek, vergeleke met 6,62% in 2016.
Taryn Hirsch, ’n senior beleidsadviseur van Asisa, sê in ’n verklaring toe die vereniging gekonsolideerde statistieke oor Suid-Afrika se lewende-annuïteitsboek in 2011 begin insamel het, was die gemiddelde onttrekkingsvlak 6,99%.
Sy sê pensioentrekkers en hul adviseurs moet geprys word omdat hulle ingekort het eerder as om hul onttrekkingsvlakke te verhoog.
Mense met lewende annuïteite kan jaarliks hul eie onttrekkingskoers kies. Dit moet tussen 2,5% en 17,5% beloop. Indien mense meer onttrek as die opbrengskoers op hul beleggings, sal hul kapitaal vinniger opraak.
Meer oor: Asisa | Aftrede | Aftreebeplanning | Pensioen
ZAR/AUD 10,23 (9)
ZAR/EUR 16,07 (1)
ZAR/GBP 18,04 (9)
ZAR/USD 14,04 (16)
Gold 1224,15 (866)
Palladium 1159,5 (-285)
Platinum 853 (1121)